Quercus robur

El  ye un árbol del xéneru *[[Quercus]]*, nativu del hemisferiu norte. Ye un árbol robezu, que pue perpasar los 40 metros d'altor, con groma amplia, ovoide, arrondada o irregular y *fueya [[Caducifoliu|caduca]]*. Ta clasificáu na Seición Quercus, que son los carbayos blancos d'Europa, Asia y América del Norte. Tienen los estilos curtios; les abiyotes maurecen en seis meses y tienen un sabor duce y llixeramente amargosu. Les fueyes escarecen d'una mayoría de cerdes nos sos lóbulos, que suelen ser arrondaos. 

## Etimoloxía
Carbayu remanez de la raíz prerromana *"carb"* o "*carv"*, significando caña, rama, y estos términos vienen del célticu "*car*" o "*kaer*" significando siempre verde, o hermosu. Y "*valos*" significando fuerte. 

## Descripción
Tueru fuerte, curtiu y mui gruesu nos exemplares aisllaos, con rames grueses dalgo tortuoses; corteya grisácea o blanquecina, con esquiebres y de tonalidá parduza nos exemplares vieyos. Fueyes grandes, simples, en disposición alterna, con estípules allargaes que cayen llueu; son lampiñes peles dos cares, de color verde intensu pol fexe y más pálides, colos nervios bien marcaos, pela cara inferior; la so forma ye aovada, con peciolu bien curtiu (2 a 7 mm), col cantu, más o menos fondamente, lobuláu y colos lóbulos desigual y arrondáu; suelen midir unos 6 a 12 cm de llongura por unos 3 a 6 cm d'anchu.

Flores masculines n'amentos colgantes, verde-amarellentaes, que nacen solitaries o en grupos de cañines del añu anterior. Abiyotes colgantes sobro un llargu pedúnculu, aováu-oblongues, con caperuchu o cascabillu d'escames casi planes, empizarraes.

Nel hemisferiu norte, ye dable atopalu tantu en climes fríos como tropicales n'Asia y América. El so desenvolvimientu algama a los 200 años y hai datos de llegar a los 1.600 años. Un monte de carbayos recibe'l nome de carbayada, carbayal, carbayeda o carbayéu.

## Distribución
Distribúise dende 0 a 1000 m sobro'l nivel del mar, en suelos fondos y frescos, principalmente nos desprovistos de cal y daqué húmedos. Rique d'un clima húmedu, oceánicu, onde s'acuse poco la seca braniza y ye daqué resistente al fríu. Acomúñase o ponse en contactu con fayedales o con carbayeres de Quercus petraea (carbayu albar ) y Quercus pyrenaica (rebollu ), colos que forma híbridos con facilidá. 

## Subespecies
Acuénse, de cutio, tres subespecies:

* ***Q. robur*** subsp. ***robur***, que caltriaría les poblaciones orientales, algamando per occidente fasta'l carel de Galicia.

* ***Q. robur*** subsp. ***broteroana*** Schwarz, del norte Portugal y noroeste España, colos llóbulos de les fueyes menos profundos, fexe llustrosu y garapiellos mayores (18-23 mm).

* ***Q. robur*** subsp. ***estremadurensis*** (Schwarz) Camus, del norte y centru de Portugal, aportando al estremu occidental de Sierra Morena, con fueyes más esguilaes, llustroses pol fexe, les de primavera, de ñerviación secundaria regular, raída de ñervios intercalares.


Quercus_robur_crosssection.jpg|Seición dun tueru
Quercus robur MHNT.BOT.2010.6.75.jpg|*Quercus robur*


## Ver tamién

* *[[Quercus rubra]]*, carbayu americanu 
* *[[Quercus pyrenaica]]*, rebollu 
* *[[Quercus petraea]]*, carbayu albar 
* *[[Quercus orocantabrica]]*, carbayu orocantábricu 
* *[[Quercus faginea]]*, caxigu  
* *[[Quercus humilis|Quercus cerris]]*, carbayu turcu  

## Bibliografía
*Los árboles y arbustos de la Península Ibérica e Isllas Baleares. G. Lopez González. ISBN 84-7114-994-X

## Referencies

## Enllaces esternos

*Oaks from Bialowieza Forest (biggest oak cluster with the monumental sizes in Europe  {english}